
Tiekėjams 					2025-03-21  Nr. S-25-534
                                   	    	

DĖL ATSAKYMŲ Į GAUTUS KLAUSIMUS PATEIKIMO


UAB Alytaus regiono atliekų tvarkymo centras (toliau – Perkančioji organizacija), vykdydamas viešąjį pirkimą „Oro nutraukimo sistema, skirta lengvo tankio medžiagų atskyrimui.“ (toliau – Konkursas), Konkurso Nr. 1717206, bei atsižvelgdamas į 2025 m. kovo 20 d. ir kovo 21 d. Konkursui pateiktus klausimus, teikia tiekėjams atsakymus:

1. Klausimas: 
„Punktas 1.2 - "Įsiurbimo modulis reguliuojamo aukščio, ... ". Prašome patikslinti, kas turima omenyje su fraze "reguliuojamo aukščio" - ar tai įsiurbimo modulio darbinės dalies (sakykime, ventiliatoriaus, siurbimo kanalo ar pan.) atstumo nuo konvejerio juostos reguliavimas?“

Atsakymas: įsiurbimo modulio darbinės dalies atstumo nuo konvejerio juostos reguliavimas (100 – 350 mm ribose, matuojant nuo juostos iki modulio konstrukcijos žemiausio taško).

2. Klausimas:
„Punktas 1.5 - "Galimybė atskirti atliekas nuo dviejų transporterių vienu metu". Ar šiuo atveju turima omenyje, kad komplektacijoje turi būti 2 įsiurbimo moduliai, montuojami ant 2 atskirų konvejerių? O medžiagos nusiurbimas turi vykti į vieną bendrą GAK konteinerį?“

Atsakymas: du atskiri nusiurbimo moduliai, siurbia tokios pačios kilmės atliekas iš skirtingų vietų į tą patį GAK tipo konteinerį.

3. Klausimas: 
„Prašome patikslinti - kiek suprantame, GAK tipo konteineris neįeiną į pirkimo apimtis?“

Atsakymas: įranga perkama be GAK tipo konteinerio.

4. Klausimas:
„Gilinamės į jūsų bendrovės paskelbtos apklausos "Oro nutraukimo sistema, skirta lengvo tankio medžiagų atskyrimui" informaciją. Techninėje specifikacijoje nurodote, kad nutraukimo sistemos oro srautas turi būti iki 270 m3/h, o el. variklio galia ne mažesnė už 20 kW.
Pastebėtina, kad yra reikalinga žinoti ir koks vakuumas (mbar ar kPa ) būtinas užtikrinti procesą.
Iš savo patirties žinome, kad lengvam plastikui nusiurbti pakanka 400 - 500 mbar vakuumo.
Jūsų atveju, atsižvelgiant į aprašymą, efektyviai dirbtų vakuumo įrenginys, kurio oro srautas būtų 1000 -1100 m3/h, sukuriamas vakuumas 400 - 500 mbar.
Tokio įrenginio el. variklio galingumas 18,5 kW. Įrenginio vaizdą bei preliminarias technines charakteristikas pridedame.
Prašome patikslinti, ar mūsų pateikto įrenginio charakteristikos jus tenkintų ar vis tik technologiniam procesui tikrai pakanka 270 m3/h. Nes jei pakanka, tuomet tokio įrenginio el. variklio galia būtų kur kas mažesnė už 20 kW.“

Atsakymas: perkančioji organizacija perka oro nutraukimo sistemą, pagal parametrus nurodytus Specialiųjų sąlygų 2 priede „Techninė specifikacija“. CVP IS pagrindinėje pirkimo informacijoje nurodyta, kad alternatyvūs pasiūlymai nepriimami, todėl atsižvelgiant į tai reikalavimai taikomi pirkimo objektui nekeičiami.




Pirkimo organizatorė				              Evalda Liškauskienė


































Evalda Liškauskienė, tel. +370 602 96065, el. p. evalda.liskauskiene@alytausratc.lt

